Emus

Emus er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende  
Ganske store (opptil 28 millimeter) og kraftige, tett hårete kortvinger med mørk grunnfarge, oftest nesten fullstendig dekket med gulaktige eller gylne hår. Slekten kjennes lett på størrelsen og den tette hårkledningen, som er uvanlig for kortvinger.

Levevis 
Artene i denne slekten finnes på møkk, rundt åtsler og sopp der de jakter på andre smådyr som spiser på disse, særlig fluer, biller og disses larver. De finnes helst på enger og andre åpne lokaliteter. Den hårete kroppen kan minne noe om humler og det er mulig at artene får noe beskyttelse fra denne likheten.

Utbredelse 
Emus hirtus er utbredt over det meste av Europa og Vest-Asia, men mangler i Norge. Den er imdlertid regnet som truet i mange områder.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Staphylinini Latreille, 1802
 Gruppen Staphylinina Latreille, 1802
 Slekten Emus Leach in Samouelle, 1819
 Emus aeneicollis Lacordaire, 1835
 Emus figulus Gistel, 1857
 Emus griseosericans Fairmaire, 1894
 Emus hirtus (Linnaeus, 1758)
 Emus soropegus Gistel, 1857

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea Web Service Version 2.4 – utbredelsesdatabase over europeiske dyr

Eksterne lenker 
 

Storkortvinger
Biller formelt beskrevet i 1819
Dyr formelt beskrevet av William Elford Leach